2. ลักษณะการประกอบธุรกิจ 

2.1 ภาพรวมการประกอบธุรกิจ

บริษัท ซี.พี. เซเว่นอีเลฟเว่น จำกัด (มหาชน) (เดิมชื่อบริษัท ซี.พี. คอนวีเนียนสโตร์ จำกัด)
ก่อตั้งขึ้นเมื่อ ปี 2531 โดยบริษัทในเครือเจริญโภคภัณฑ์
เพื่อให้เป็นบริษัทของคนไทยที่ประกอบธุรกิจหลักด้านค้าปลีกประเภทร้านค้าสะดวกซื้อในประเทศไทยภายใต้เครื่องหมายการค้า
“7-Eleven” โดยบริษัทได้รับสิทธิการใช้เครื่องหมายการค้าดังกล่าวจาก 7-Eleven, Inc.
สหรัฐอเมริกา และได้เปิดร้านสาขาแรกที่ซอยพัฒน์พงษ์ เมื่อปี 2532

ณ สิ้นปี 2549 บริษัทมีร้านสาขา 7-Eleven ทั่วประเทศรวม 3,784 สาขา
ซึ่งจัดได้ว่าเป็นประเทศที่มีสาขา 7-Eleven มากเป็นอันดับ 4 ของโลกรองจากประเทศญี่ปุ่น
สหรัฐอเมริกา และสาธารณรัฐไต้หวัน ทั้งนี้แบ่งเป็นร้านในกรุงเทพฯและปริมณฑล 1,960 สาขา
(คิดเป็นร้อยละ 52) เป็นร้านในต่างจังหวัด 1,824 สาขา (คิดเป็นร้อยละ 48)
เมื่อแบ่งตามประเภทของร้านพบว่า มีร้านสาขาบริษัท 2,119 สาขา (คิดเป็นร้อยละ 56)
ส่วนที่เหลือเป็นร้าน แฟรนไชส์ 1,449 สาขา (คิดเป็นร้อยละ 38)
และร้านค้าที่ได้รับสิทธิช่วงอาณาเขต 216 สาขา (คิดเป็นร้อยละ 6) ปัจจุบันมีลูกค้าเข้าร้าน
7-Eleven เฉลี่ยวันละ 4.0 ล้านคน

ทั้งนี้ในปี 2550 ทางบริษัทมีแผนที่จะขยายสาขาร้าน 7-Eleven อย่างต่อเนื่องอีกประมาณ
400-450 สาขา ทั้งในรูปแบบของร้านในทำเลปกติ และร้านในสถานีบริการน้ำมันของบริษัท ปตท.
จำกัด (มหาชน) เพื่อให้ครอบคลุมพื้นที่ของลูกค้ากลุ่มเป้าหมายทั้งในกรุงเทพฯและต่างจังหวัด โดย
ณ สิ้นปี 2549 บริษัทมีร้านในทำเลปกติ 3,279 สาขา (คิดเป็นร้อยละ 87)
และร้านในสถานีบริการน้ำมัน ปตท. 505 สาขา (คิดเป็นร้อยละ 13)

นอกจากนั้น
บริษัทได้ขยายการลงทุนไปในธุรกิจที่ช่วยสนับสนุนธุรกิจร้านค้าสะดวกซื้อในประเทศไทยอย่างต่อเนื่อง
เช่น ในปี 2537 เริ่มลงทุนในบริษัท เคาน์เตอร์ เซอร์วิส จำกัด (“CS”)
เพื่อประกอบธุรกิจเป็นตัวแทนรับชำระเงินค่าสินค้าและบริการ ในปี 2539 ลงทุนในบริษัท ซี.พี.
ค้าปลีกและการตลาด จำกัด (“CPRAM”)
เพื่อประกอบธุรกิจผลิตและจำหน่ายอาหารแช่แข็งและเบเกอรี่ ในปี 2542 ลงทุนในบริษัท รีเทลลิงค์
(ประเทศไทย) จำกัด (“RTL”) เพื่อประกอบธุรกิจการจำหน่ายและซ่อมแซมอุปกรณ์ค้าปลีก

บริษัทยังได้มีการขยายการลงทุนในธุรกิจเสริมอื่นๆ อีก เช่น ในปี 2544 ได้จัดตั้งบริษัท
ไทยสมาร์ทคาร์ด จำกัด (“TSC”) ร่วมกับพันธมิตรทางธุรกิจ
เพื่อให้บริการชำระค่าสินค้าและบริการผ่านบัตรเติมเงินอิเล็กทรอนิกส์ (Smart Purse) และในปี
2546 ได้จัดตั้ง บริษัท โกซอฟท์ (ประเทศไทย) จำกัด (“GOSOFT”)
เพื่อให้บริการออกแบบและพัฒนาระบบงานด้านสารสนเทศ จัดตั้งบริษัท เอ็ม เอ เอ็ม ฮาร์ท จำกัด
(“MAM”) เพื่อให้บริการปรึกษาวางแผนกิจกรรมทางการตลาด และบริษัท ไดนามิค แมนเนจเม้นท์
จำกัด (“DM”) เพื่อให้บริการบริหารงานกิจการขนส่งสินค้าและกระจายสินค้า ในปี 2547
บริษัทได้จัดตั้งบริษัท ศึกษาภิวัฒน์ จำกัด
เพื่อให้บริการด้านการศึกษาโดยดำเนินโครงการสถาบันการศึกษาในชื่อว่า ปัญญาภิวัฒน์เทคโนธุรกิจ
ซึ่งมีจุดมุ่งหมายเพื่อสนับสนุนการปฏิรูปการศึกษาของภาครัฐโดยเฉพาะในส่วนของการเรียนการสอนระดับอาชีวศึกษาให้มีคุณภาพมากยิ่งขึ้นและสามารถผลิตบุคลากรได้ตรงกับความต้องการและการขยายตัวของภาคอุตสาหกรรมและธุรกิจค้าปลีกเพื่อนำไปสู่การพัฒนาประเทศในอนาคต

ปี 2548 บริษัทได้เปิดดำเนินการ โรงเรียนปัญญาภิวัฒน์เทคโนธุรกิจ อย่างเป็นทางการ และ
ได้เริ่มเปิดดำเนินการ การบริการโอนเงินผ่านบัตร “เชื่อมรัก”
และการชำระเงินค่าสินค้าและบริการต่าง ๆ ด้วยบัตร Smart Purse ซึ่งเป็นบัตรเงินสดดิจิตอล
สำหรับปี 2549 บริษัทได้ดำเนินการก่อตั้งบริษัท ปัญญธารา จำกัด
เพื่อประกอบกิจการการจัดฝึกอบรม และการจัดสัมมนาทางวิชาการ

นอกจากการขยายการลงทุนไปยังธุรกิจอื่นๆ โดยการจัดตั้งบริษัทย่อยและบริษัทร่วมเพิ่มเติมแล้ว
บริษัทยังมีการขยายช่องทางธุรกิจภายใต้การบริหารจัดการของบริษัทเองอีก โดยในปี 2541
ได้มีการเปิดตัวธุรกิจ 7-Catalog Order เพื่อเป็นการขยายช่องทางธุรกิจ
เพิ่มทางเลือกให้กับลูกค้าในการสั่งซื้อสินค้ามากขึ้น โดยพัฒนาจาก Mail Order
จัดทำเป็นแผ่นพับไปสู่ “วารสารแคตตาล็อค” และในปี 2544 ได้เปิดตัวธุรกิจ Book Smile
(เดิมชื่อ “7 Today”) เพื่อเป็นการขยายช่องทางธุรกิจด้านการจำหน่ายหนังสือและวารสาร

2.2 โครงสร้างการถือหุ้นของกลุ่มบริษัท ซี.พี. เซเว่นอีเลฟเว่น จำกัด (มหาชน)

ณ วันที่ 31 ธันวาคม 2549

บริษัทได้จดทะเบียนแปรสภาพเป็นบริษัทมหาชนจำกัด เลขทะเบียน 0107542000011 เมื่อวันที่ 12
มีนาคม 2542 โดย ณ วันที่ 31 ธันวาคม 2549
บริษัทมีกลุ่มบริษัทในเครือเจริญโภคภัณฑ์ถือหุ้นอยู่ร้อยละ 44.8 ของทุนจดทะเบียนที่เรียกชำระแล้ว

ณ วันที่ 31 ธันวาคม 2549 บริษัทมีแผนภาพโครงสร้างการถือหุ้นของกลุ่มบริษัท ดังนี้

Group Structure of C.P. Seven Eleven Plc.

[]

2.3 โครงสร้างรายได้

รายได้ส่วนใหญ่ของบริษัทมาจากรายได้จากการขายสุทธิและรายได้การให้บริการ
ซึ่งสามารถแบ่งตามกลุ่มธุรกิจได้เป็น 3 กลุ่ม ดังต่อไปนี้ (โปรดดูรายละเอียดเพิ่มเติมในส่วนที่ 12
ฐานะการเงินและผลการดำเนินงาน)

+----------------------+-------+-------+-------+-------+-------+-------+
| กลุ่มธุรกิจ              | 2547* |       | 2548* |       | 2549* |       |
+----------------------+-------+-------+-------+-------+-------+-------+
|                      | ล     | ร้อยละ | ล     | ร้อยละ | ล     | ร้อยละ |
|                      | ้านบาท |       | ้านบาท |       | ้านบาท |       |
+----------------------+-------+-------+-------+-------+-------+-------+
| ร้านค้าสะดวกซื้อ         | 3     | 50    | 5     | 52    | 6     | 64    |
| (CP7-11)             | 8,184 |       | 1,080 |       | 6,055 |       |
|                      |       |       | ^(/1) |       |       |       |
+----------------------+-------+-------+-------+-------+-------+-------+
| ร้านค้าปลีกขนาดใหญ่      | 2     | 28    | 2     | 29    | 3     | 30    |
| (SLS)                | 1,418 |       | 8,945 |       | 0,887 |       |
+----------------------+-------+-------+-------+-------+-------+-------+
| ธุรกิจอื่นๆ^(/2)         | 1     | 22    | 1     | 19    | 6,458 | 6     |
|                      | 6,891 |       | 8,328 |       |       |       |
+----------------------+-------+-------+-------+-------+-------+-------+
| ร                    | 7     | 100   | 9     | 100.0 | 10    | 100.0 |
| วมรายได้จากการขายสุทธิแ | 6,493 |       | 8,353 |       | 3,400 |       |
| ละรายได้จากการให้บริการ |       |       |       |       |       |       |
+----------------------+-------+-------+-------+-------+-------+-------+

* ตัวเลขก่อนหักรายการระหว่างกัน

^(/1) รวมยอดขายบัตรโทรศัพท์ ตั้งแต่เดือน กันยายน 2548

^(/2) ประกอบด้วยธุรกิจผลิตและจำหน่ายอาหารแช่แข็งและเบเกอรี่ของ CPRAM
ธุรกิจเป็นตัวแทนรับชำระค่าสินค้าและบริการของ CS
และธุรกิจจำหน่ายและซ่อมแซมอุปกรณ์ค้าปลีกของ RTL และรายได้จากบริษัทย่อยอื่นๆ

2.4 เป้าหมายการดำเนินธุรกิจ

บริษัทมีเป้าหมายที่จะเป็นผู้นำในธุรกิจร้านค้าสะดวกซื้อในประเทศไทยที่สามารถตอบสนองความต้อง
การของลูกค้าที่เปลี่ยนแปลงตลอดเวลา โดยเน้นจุดเด่นของการนำเสนอ ”ความสะดวก”
ให้กับลูกค้าสำหรับการซื้อสินค้าและใช้บริการต่างๆ ด้วยทำเลร้าน 7-Eleven
ที่กระจายครอบคลุมพื้นที่กว้างขวางและส่วนใหญ่จะเปิดให้บริการตลอด 24 ชั่วโมง ทั้งนี้
บริษัทมีแผนที่จะเปิดร้าน 7-Eleven ในปี 2550-2551 ปีละประมาณ 400-450 สาขา
โดยบริษัทยังให้ความสำคัญในการวางตำแหน่งร้าน 7-Eleven
ให้เป็นร้านค้าสะดวกซื้อที่ให้บริการอาหารและเครื่องดื่มครบวงจร
โดยเน้นการขายสินค้าบริโภคมากกว่าสินค้าอุปโภค
เนื่องจากสินค้าบริโภคโดยทั่วไปจะมีอัตราผลตอบแทนที่สูงกว่าสินค้าประเภทอุปโภคและเป็นการวางตำแหน่งของร้าน
7-Eleven ให้แตกต่างจากร้านค้าปลีกประเภทอื่น
ในขณะเดียวกันบริษัทจะใช้ประโยชน์จากเครือข่ายร้าน 7-Eleven ในการให้บริการเสริมต่างๆ
เพื่อเพิ่มความสะดวกแก่ลูกค้า อาทิเช่น การเป็นตัวแทนรับชำระค่าสินค้าและบริการของ เคาน์เตอร์
เซอร์วิส การสั่งซื้อสินค้าทาง 7 Catalog เป็นต้น

สำหรับในประเทศจีน บริษัทมีเป้าหมายที่จะเป็นผู้นำในธุรกิจซุปเปอร์เซ็นเตอร์ในเขต 2 เมือง 7
มณฑล คือ เมืองเซี่ยงไฮ้ (Shanghai) เมืองฉงชิ่ง (Chonqing) มณฑลอันฮุย (Anhui)
มณฑลหูเป่ย (Hubei) มณฑลหูนาน (Hunan) มณฑลเสฉวน (Sichuan) มณฑลเจียงซี
(Jiangxi) มณฑลเจียงซู (Jiangsu) และมณฑลเจ๋อเจียง (Zhejiang)
ซึ่งเป็นเขตพื้นที่ซึ่งมีศักยภาพในการเติบโตในอนาคต โดยบริษัทมีแผนที่จะเปิดห้างโลตัสในปี 2550
ประมาณ 2-5 สาขา ทั้งนี้ขึ้นอยู่กับภาวะการแข่งขัน นโยบายการค้ารัฐบาลจีน
สภาพเศรษฐกิจและสังคม